CELEX: 32013R0318
Language: hu
Date: 2013-04-08 00:00:00
Title: A Bizottság 318/2013/EU rendelete ( 2013. április 8. ) az 577/98/EK tanácsi rendelet által előírt, a munkaerő mintavételes felméréséhez kapcsolódó 2016–2018. közötti időszakra vonatkozó ad hoc modulprogram elfogadásáról  EGT-vonatkozású szöveg

9.4.2013   
            
            
               HU
            
            
               Az Európai Unió Hivatalos Lapja
            
            
               L 99/11
            
         A BIZOTTSÁG 318/2013/EU RENDELETE
   (2013. április 8.)
   az 577/98/EK tanácsi rendelet által előírt, a munkaerő mintavételes felméréséhez kapcsolódó 2016–2018. közötti időszakra vonatkozó ad hoc modulprogram elfogadásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre (1) és különösen annak 4. cikke (2) bekezdésére,
   mivel:
   
               (1)
            
            
               Az 577/98/EK rendelettel összhangban meg kell határozni a 2016–2018. évi ad hoc modulprogram elemeit.
            
         
               (2)
            
            
               Az Európa 2020 stratégia és annak „Mozgásban az ifjúság” elnevezésű kiemelt kezdeményezése szükségessé teszi, hogy több információ álljon rendelkezésre a fiatalok munkaerő-piaci helyzetéről. A „Több lehetőséget a fiataloknak” kezdeményezésről szóló, 2011. évi bizottsági közlemény (2) számos, az első munkahely megszerzésével kapcsolatos kiemelt cselekvési területen ösztönöz európai szintű fellépést.
            
         
               (3)
            
            
               Az „Európai kisvállalkozói intézkedéscsomag” tárgykörét érintő közleményen (3) alapuló, a „Foglalkoztatási csomag” részét képező „Út a munkahelyteremtő fellendülés felé” elnevezésű, 2012. évi bizottsági közlemény (4) elsősorban az önfoglalkoztatás előmozdításával és támogatásával ösztönzi a munkahelyteremtést.
            
         
               (4)
            
            
               A nők és férfiak közötti egyenlőségre vonatkozó, 2010–2015 közötti időszakot felölelő stratégia (5) a nők és férfiak egyenlő mértékű gazdasági függetlenségének eléréséhez szolgáló eszközként a munka és a családi élet összeegyeztetését célzó intézkedéseket foglalja magában.
            
         
               (5)
            
            
               Az ebben a rendeletben előírt intézkedések összhangban állnak az európai statisztikai rendszer bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a munkaerő mintavételes felmérésére irányuló 2016–2018. évi ad hoc modulprogram elfogadásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. április 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 77., 1998.3.14., 3. o.
   
      (2)  A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – A „Több lehetőséget a fiataloknak” kezdeményezés (2011. december 20-án elfogadva, COM(2011) 933 végleges).
   
      (3)  A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – „Gondolkozz előbb kicsiben!”„Európai kisvállalkozói intézkedéscsomag: Small Business Act” (2008. június 25-én elfogadva, COM(2008) 394 végleges).
   
      (4)  A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – „Út a munkahelyteremtő fellendülés felé” (2012. április 18-án elfogadva, COM(2012) 173 végleges).
   
      (5)  A Bizottság közleménye a Tanácsnak, az Európai Parlamentnek, az Európai Gazdasági és Szociális Bizottságnak és a Régiók Bizottságának – „A nők és férfiak közötti egyenlőségre vonatkozó stratégia (2010–2015)” (2010. szeptember 21-én elfogadva, COM(2010) 491).
   
      MELLÉKLET
      
         MUNKAERŐ-FELMÉRÉS
      
      
         Ad hoc modulokat tartalmazó többéves program
      
      1.   A MUNKAERŐPIACON JELEN LÉVŐ FIATALOK
      A változók listája: 2014 decemberéig kell meghatározni.
      Tárgyidőszak: 2016. A tagállamok mind az 52 hétre vagy az év második negyedévére vonatkozóan nyújthatnak be adatokat.
      Érintett tagállamok és régiók: mind.
      Minta: Az ad hoc modul mintának meg kell felelnie a 377/2008/EK bizottsági rendelet (1) I. mellékletének 4. pontjában foglalt követelményeknek, amelyek szerint az ad hoc modulokra vonatkozó információk gyűjtéséhez használt minta egyben strukturális változókra vonatkozó információt is szolgáltat.
      Az eredmények továbbításának határideje: 2017. március 31.
      2.   ÖNFOGLALKOZTATÁS
      A változók listája: 2015 decemberéig kell meghatározni.
      Tárgyidőszak: 2017. A tagállamok mind az 52 hétre vagy az év második negyedévére vonatkozóan nyújthatnak be adatokat.
      Érintett tagállamok és régiók: mind.
      Minta: Az ad hoc modul mintának meg kell felelnie a 377/2008/EK rendelet I. melléklete 4. pontjában foglalt követelményeknek, amelyek szerint az ad hoc modulokra vonatkozó információk gyűjtéséhez használt minta egyben strukturális változókra vonatkozó információt is szolgáltat.
      Az eredmények továbbításának határideje: 2018. március 31.
      3.   A MUNKA ÉS A CSALÁDI ÉLET ÖSSZEEGYEZTHETŐSÉGE
      A változók listája: 2016 decemberéig kell meghatározni.
      Tárgyidőszak: 2018. A tagállamok mind az 52 hétre vagy az év második negyedévére vonatkozóan nyújthatnak be adatokat.
      Érintett tagállamok és régiók: mind.
      Minta: Az ad hoc modul mintának meg kell felelnie a 377/2008/EK rendelet I. melléklete 4. pontjában foglalt követelményeknek, amelyek szerint az ad hoc modulokra vonatkozó információk gyűjtéséhez használt minta egyben strukturális változókra vonatkozó információt is szolgáltat.
      Az eredmények továbbításának határideje: 2019. március 31.
      
         (1)  HL L 114., 2008.4.26., 57. o.